Īguoju blogā puorpublicēt Dīnys rokstu i apjuku – statistika taida, it kai es nazyn kū byutu pīrakstiejuse. A es tok tik seņ nikuo naasu rakstiejuse, partū ka nabeja laika i spāka. Vīns gudrais naatbiļdēs, kuo desmit duraku pavaicoj. Partū ari beju laimeiga, ka koč itymā blogā ir mīrs – nu apriejīņu, lomuošonys, ļaunuma. Gryuts īsadūmuot, kai ir publiskom personeibom. Patīseibā maņ jau lobu laiku ir gryuts, partū ka jiutu, kai asu guojuse nazkur pret spolvu i tys niu atsaspielej. Reit byutu juoīt pi doktura. Aizpareit ari. Juopīzvona saimis dokturam par analizem, a bais. Es zynu, ka tys skaņ stulbi, a reizem lobuok ir nazynuot. Koč nikuo lela tys taipat namaina. Es varu izturēt tik, cik es varu. I patīseibā beja labi sajimt sovejūs atbolstu, kod beja švaki – ari taidā veidā var sajust rūbežu: kod vaira navari nest, daīt ūtrys i pajem iz sovu placu. Kod vaira naesi dzeļža vecine, a cylvāks. Koč patīseibā nikuo taida jau nav. Nikuo taida, kas navarātu byut nasvareigs. Vuojums padora par cylvāku. Tei ari ir pīredze – izzynuot par sevi vaira, sajust sevi. Patīseibā maņ nikas ļauns nav ar veseleibu – cikom es asu stypra i varu. A navarēt var ari ar īsnom i žāluotīs, cik vyss brīsmeigai. I tai ari nasasajimt i nadareit nikuo. Vysmoz nikuo deļ cytu.
Tag: laime
cik patīseibā vīnkuorši
Cik vyss palīk vīnkuorši, kod saprūti, ka esi tikai cylvāks ar vīnu myužu, vīnu laiku, vīnu pasauli apleik.
Es naasu betona klucs voi metala stalaža. Es asu cylvāks, kam taipat ir šaubys, suopis, laime i vysaidi cytaidi nīki.
Byutu es betona klucs voi metala stalaža, es varātu pacīst i varbyut ari izdareit vaira. Tok kai cylvāks es varu sasatikt i sasastruoduot ar cytim cylvākim.
I, ka es navaru, taitod es navaru.
Mane nav bezgaleigi daudz. Tok manī ir bezgaleigi daudz.
ltg_Latn deu_Latn ltg_Latn ltg_Latn ltg_Latn ltg_Latn ltg_Latn ltg_Latn